Sinun pitää löytää reitti ulos. -Archie!
Kuulemme sinut. Missä sinä olet?
Minä löydän sinut. -Umpikuja. Nyt tähän suuntaan.
Lapsuuteni oli mahtavaa aikaa.
Muistan silti kokeneeni yksinäisyyttä.
Mihin suuntaan menet? Juokse.
Halusin serkkuja ja ihmisiä ympärilleni. Kaipasin sitä kovasti.
Minulla ei ollut laajaa sukua.
Mahalasku!
Eihän sattunut?
Kun odotin Archieta,
olin innoissani siitä,
että hän saisi kaiken sen, mitä itse olin kaivannut.
SANDRINGHAM, ENGLANTI JOULUPÄIVÄ 2018
Tein kaikkeni,
jotta suku olisi minusta ylpeä ja jotta voisin olla yksi heistä.
Sitten kupla puhkesi.
Hankala herttuatar… -Amerikkalaisuus vain pahentaa…
Medialle oli selvinnyt, että palatsi ei suojelisi häntä.
Silloin tilanne lähtee käsistä.
Tajusin, että minua ei ainoastaan -
heitetty susille vaan syötettiin niille.
HARRY JA MEGHAN
Olit siis isäsi kanssa läheinen suurimman osan elämästäsi?
Kyllä. Hän oli perhettäni, ja perheet eivät ole täydellisiä.
Mutta tietenkin juttelin isäni kanssa monta kertaa viikossa.
Milloin välinne alkoivat rakoilla? -Median tullessa mukaan.
Tänä aamuna vieraanamme on Meghan Marklen isä Thomas.
Kiitos, kun tulit mukaan ohjelmaan.
Häiden jälkeen isäni ryhtyi antamaan minua koskevia haastatteluja.
Meghan Marklen isä… -Thomas Markle oli tolaltaan…
Se sattui uskomattoman paljon.
Ja koko maailma seurasi sitä näytelmää.
THOMAS MARKLE VERTAA KUNINKAALLISIA KULTTIIN
Sitten hän alkoi arvostella hovia.
THOMAS MARKLE KRITISOI KUNINKAALLISTA PERHETTÄ
Se oli perheelle hyvin nöyryyttävää.
MARKLE SYYTTÄÄ PALATSIA TYTTÄRENSÄ VIEMISESTÄ
Ongelma piti ratkaista, ja haluttiin, että minä ratkaisen sen.
Tukeuduin hänen majesteettiinsa.
Kysyin, mitä minun pitäisi tehdä asialle. Pyysin neuvoa tilanteeseen.
Loppujen lopuksi -
kuningatar ja Walesin prinssi kehottivat minua kirjoittamaan isälleni kirjeen.
Näin paljon vaivaa, jotta sain toimitettua kirjeen huomiota herättämättä.
En voinut laittaa kirjettä postiin,
lähettäjän osoitteeksi palatsia ja vastaanottajaksi Thomas Marklea.
Se ei olisi mennyt perille.
Lähetin kirjeen managerilleni Los Angelesiin.
Hän toimittaisi kirjeen isälleni.
Sain kuvan vastaanottajan kuittauksesta, kun kirje oli päässyt perille.
Se ei ollut isän. Tunnen isäni käsialan. Se ei ollut hänen.
Herttuattaren isälleen kirjoittama yksityinen kirje on julkaistu.
Thomas on julkaissut kirjeen, joka aiheuttanee harmia.
Herttuatar Meghanin ja hänen isänsä yksityisasiat…
Välirikon ikävät yksityiskohdat ovat nyt kaikkien tiedossa.
Se oli -
hirveää.
Daily Mail kertoi, että heillä on koko viisisivuinen kirje hallussaan.
Mietin, miltä asia olisi näyttänyt ilman kaikkia peitettyjä kohtia.
Lehti kehuskeli saaneensa haltuunsa koko kirjeen,
mutta julkaisi lauseita erillään kappaleista -
ja sanoja erillään lauseista.
Yksityisen kirjeen julkaiseminen on lainvastaista.
Kaiken huipuksi sillä pyrittiin vääristelemään -
minua ja suhdettani isääni.
Manipuloivan median osuus sen sijaan sivuutettiin täysin.
TOIVON PELKKÄÄ RAUHAA SEKÄ ITSELLENI ETTÄ SINULLE
Moni ihmettelee yhä, miten lehti saattoi olla -
niin typerä, tai mitä se sitten olikaan, että se julkaisi yksityisen kirjeen.
Vastaus on helppo.
Lehdessä tiedettiin, ettei perheeni haluaisi oikeuteen.
Keskustelimme instituution asianajajan ja hovin ydinjäsenten kanssa.
Tapaamisissa muistutin, että kirjoitin kirjeen,
koska hovi oli ohjeistanut niin.
Tiedettiin, että julkaisu rikkoi lakia. Siksi veisimme asian oikeuteen.
Saimme päätöksellemme tukea, ja kyselin usein, miten asia etenee.
Ei mitenkään.
Hoimme kuukausien ajan, että asialle pitää tehdä jotain.
Kysyimme neuvoa toiselta asianajajalta.
Tiesin ensitapaamisesta lähtien,
että kyseessä oli vakava asia.
Meghan kärsi tilanteesta todella paljon.
Kuninkaallisten on ajateltu suhtautuvan mediaan -
"älä valita, älä selitä" -asenteella.
Meghan yritti pitkään noudattaa kyseistä periaatetta.
Mutta Meghania vastaan käytiin tietyssä mielessä sotaa.
Olen nähnyt todisteita siitä, että palatsista vuodettiin -
ikäviä tietoja Harrysta ja Meghanista, jotta muut ihmiset hyötyisivät.
MINÄ, THE MAIL ON SUNDAYN PÄÄTOIMITTAJA,
OLEN ÄSKETTÄIN TAVANNUT HOVIN KESKEISEN JÄSENEN.
SAIN KYSEISELTÄ HENKILÖLTÄ SUORAA, LUOTETTAVAA TIETOA…
ALLEKIRJOITTANUT EDWARD VERITY
Megistä tuli palatsin syntipukki.
Hänestä vuodettiin juttuja lehdille riippumatta siitä, olivatko ne totta,
jotta muita epäsuotuisia juttuja ei julkaistaisi.
Se oli ilmiselvää.
Ikävät jutut muista hovin jäsenistä siivottiin äkkiä piiloon.
Median nettisivuilla ja lehtien sivuilla on kuitenkin hoville omat osastonsa.
Ne pitää täyttää kuninkaallisilla uutisilla.
Kielteisten artikkelien ryöppy,
joka koski Meghanin välirikkoa isänsä kanssa,
oli viimeinen pisara häneen kohdistuneessa ilkeämielisessä lokakampanjassa.
Silloin Meghan ja Harry alkoivat vähitellen ottaa pesäeroa instituutiosta.
HERTTUATAR HAASTAA LEHDEN
Herttuapari haastaa Mail On Sundayn.
Kanteen mukaan lehti rikkoi lakia julkaistessaan yksityisen kirjeen.
Tämä on paha virhe. Kuninkaallisten tulisi pysyä hiljaa.
Sen jälkeen kaikki muuttui.
Se oikeusprosessi pani alulle lopullisen irtautumisemme.
VANCOUVERINSAARI JOULUKUU 2019
Tämä on lunta!
Lunta! Mitä se on?
Media raportoi kanteesta meille epäedullisella tavalla, minkä arvasimme.
Olisi ollut turha edes odottaa mitään muuta reaktiota.
Se oli hyvä hetki lähteä pois.
Lähdimme Archie mukanamme selvittämään ajatuksiamme.
Sussexin herttuapari rikkoo perinteitä -
eikä vietäkään joulua kuningattaren seurassa.
Hyvä tyttö! Tule.
Kanadassa oli ihana olla.
Siellä oli rauhallista.
Hyvä tyttö.
Siellä sai hengähtää.
Hei!
Se oli upeaa.
Tarvitsimme vain tilaa.
Tilaa ajatella ja miettiä, mitä oikein tekisimme.
Kuvaatko videota? -Kuvaan.
Jestas.
Oli kylmä. Oliko se uudenvuodenpäivänä? -Oli, 1. tammikuuta.
Se todella virkisti.
Olin valmiina vuoteen 2020. Antaa tulla vain.
DailyMail.com on saanut tietoonsa yksityiskohtia asunnosta,
jonka Harry ja Meghan ovat vuokranneet.
Vancouverinsaarella ei asu yhtään paparazzia.
Siksi menimme sinne. Se on saari.
Tuolla on taas yksi paparazzin ajoneuvo.
Kukaan järkevä ihminen ei kestäisi sellaista loputtomiin.
Se vaati veronsa.
Se vaati henkisen veronsa meiltä kummaltakin, etenkin vaimoltani.
Tilanteelle oli pakko tehdä jotain.
Pohdimme asiaa kunnolla.
Mietimme, miten voisimme muuttaa suhdettamme instituutioon tavalla,
joka edistäisi myös omaa hyvinvointiamme.
Vuodenvaihteen tienoilla -
puhuin isäni kanssa puhelimessa ja kerroin suunnitelmastamme.
Muutto Kanadaan.
Halusimme vähän omaa tilaa, mutta samalla jatkaisimme -
työtä Kansainyhteisössä kuningattaren tukena.
Asiaan vaikutti myös se, että Royal Rota - lehdistö toimii lähinnä Lontoossa.
Jos emme ole siellä, meistä ei enää tehtäisi juttuja.
Muu perhe saisi täyttää lehtien kannet haluamallaan tavalla -
meidän jatkaessa omaa hovityötämme.
Olimme valmiita edustamaan monarkiaa tarvittaessa.
Omalla kustannuksellamme.
Emme halua nojautua verovaroihin.
Kansan ei tarvitse maksaa nähdäkseen meidät.
Asiaa suunniteltiin vuosien ajan.
Lehdistö oli oikeuttanut toimintansa hovin julkisella rahoituksella,
ja halusimme siitä ikeestä eroon.
Lehdistön käsityksen mukaan jo yhden prosentin julkinen rahoitus -
jollakin elämänalueella antaa sille oikeuden julkaista tietoa meistä.
Yksityisyyttä ei ole, jos saa rahoitusta julkisista varoista.
Jo vuonna 2018 puhuimme muuttamisesta Uuteen-Seelantiin.
Se ei koskaan toteutunut.
Vuoden 2019 alussa -
keskustelimme mahdollisuudesta muuttaa Etelä-Afrikkaan -
ja tukea hyväntekeväisyystyötä Afrikassa.
Hyväntekeväisyys on iso osa tätä työtä. Olin asiasta innoissani.
Taustastani voisi olla apua,
sillä valtaosa Kansainyhteisön väestöstä on muita kuin valkoisia.
Palatsi hyväksyi muuttomme Etelä-Afrikkaan.
Isäni, veljeni ja isoäitini olivat tietoisia suunnitelmasta.
Asia oli vain sisäpiirin tiedossa.
Sitten tieto vuodettiin The Times -lehdelle.
PALATSIN AFRIKKA-SUUNNITELMA
Suunnitelma romuttui, koska sitä alettiin puida julkisuudessa.
Sellaisten aikeiden päätyminen lehtiin johtaa yleensä niiden muuttumiseen.
ETELÄ-AFRIKKA
Siinä vaiheessa, kun soitin isälleni Kanadasta,
perheeni ja heidän väkensä tiesivät,
että yritimme löytää uuden tavan tehdä töitä -
vähintään kahden vuoden ajaksi.
Kerroin isälleni aikeestamme muuttaa Kanadaan.
Hän pyysi tietoa kirjallisena. En halunnut ottaa vuodon riskiä,
mutta asia ei etenisi muuten.
Lähetin hänelle sähköpostit tammikuun kolmena ensimmäisenä päivänä.
Yhdessä niistä totesin, että ellei suunnitelma onnistu,
olimme tarvittaessa valmiita luopumaan Sussexin titteleistä.
Se oli… -Se oli suunnitelmamme.
Juttelin isoäidin kanssa ennen lähtöä. Kerroin, että palaisimme 6. päivänä -
ja että olisi mukava tavata hänet.
Hän tiesi huolenaiheistamme. Olimme keskustelleet niistä.
Hän oli sillä viikolla vapaa ja pyysi meitä käymään.
Hän kutsui minut ja Meghanin teelle ja yöpymään.
Lensimme Vancouverista Heathrow'n lentokentälle.
Juuri ennen matkan jatkumista H sai erittäin kiireellisen viestin.
Viestissä tehtiin selväksi, ettemme saisi tavata kuningatarta.
Hänellä oli kiireitä koko viikko.
Minä olin saanut isoäidiltäni täysin päinvastaista tietoa.
Soitin hänelle ja kerroin kuulleeni, että hänellä onkin kiireitä.
Hän totesi saaneensa tiedon itsekin vasta hiljattain.
Olin ällistynyt.
Muistan katsoneeni H:ta.
Sillä hetkellä perhe -
ja perheyritys olivat suorassa ristiriidassa keskenään.
Harrya estettiin näkemästä kuningatarta.
Oikeasti lapsenlasta kiellettiin näkemästä isoäitiään.
Myöhemmin kuulimme, että tulossa oli lehtijuttu.
Jostain syystä iltapäivälehdet tiesivät ehdotuksestamme.
Tiedetään, että pariskunta on ollut pitkään onneton.
Heillä on ollut haasteita kuninkaallisen roolinsa kanssa.
Harryn isä pyysi tiedon kirjallisena. Viiden päivän päästä se oli lehdissä.
Arvauksien kohteena on Kanada,
missä Meghan asui ennen naimisiinmenoaan.
Tuli selväksi, että instituutio oli vuotanut tiedon muuttoaikeistamme.
Asia, joka sai minut ymmärtämään,
että isälleni lähettämäni kirje oli vuodettu julkisuuteen,
oli lehtien maininta valmiudestamme luopua titteleistämme. Se paljasti kaiken.
Se järkytti.
Yritimme suunnitella elämäämme, mutta matto oli vedetty altamme.
Kellon tikitys kuului jo.
Päätimme tiimimme kanssa ilmoittaa julkisuuteen,
että valitettavasti -
vetäytyisimme tehtävistämme osittain sivuun, pienempään rooliin.
SUSSEXROYAL: "USEITA KUUKAUSIA KESTÄNEIDEN KESKUSTELUJEN JÄLKEEN -
OLEMME PÄÄTTÄNEET TYÖSKENNELLÄ TULLAKSEMME -
TALOUDELLISESTI ITSENÄISIKSI.
TUEMME EDELLEEN KUNINGATARTA."
Koko elämäni ajan isäni oli hallinnut kukkaronnyörejä.
Hovissa on tavallista, että perheenjäsenen rahankäyttöä hallitsee joku toinen.
Lausunnolla halusimme itse kertoa, mitä aioimme ja mitä toivoimme.
Jatkaisimme työtä Kansainyhteisössä,
sillä arvostimme suuresti roolejamme QCT-hyväntekeväisyysjärjestössä.
Prinssi Harry ja Meghan Markle yllättävät.
…kerrotaan yllättäneen kuningattaren.
Prinssi Charles ja prinssi William saivat kopion -
herttuaparin lausunnosta vain hetki ennen sen julkaisua.
Kaikki yllättyivät siitä,
että he julkaisivat asian virallisesti Instagramissa.
Minun sanottiin pimittäneen asian isoäidiltä.
En ikinä tekisi niin. Arvostan häntä valtavasti.
Asiaa oli valmisteltu kuukausitolkulla.
Jotkut kai luulivat, että postaan sellaisia lausuntoja noin vain.
Mitä?
TOIMIVAT ITSEKKÄÄSTI HUOMIOIMATTA KUNINGATARTA
Lähetin hovin ydinjäsenten sihteereille sähköpostia -
ja ehdotin kokousta, jossa puhuisimme asiasta.
Asian puiminen julkisuudessa oli aivan älytöntä.
Ehdotukseni hylättiin.
Ilmoituksemme jälkeen palasin Kanadaan, koska Archie oli siellä.
Vasta Megin palattua takaisin Kanadaan -
kokous sovittiin seuraavaksi maanantaiksi Sandringhamiin.
Perheeni tulevaisuudesta keskusteltaisiin pyöreän pöydän ääressä.
Panokset olivat korkealla.
Olin äiti ja vaimo -
ja keskustelun kohde monessakin mielessä,
eikä minua kutsuttu mukaan.
Kokous suunniteltiin niin, ettet olisi paikalla.
Minulla on paljon hyviä muistoja Sandringhamista.
Vietimme siellä kaikki joulut.
Nyt tilanne oli aivan erilainen.
PÄÄSY ILMAN LUPAA KIELLETTY
SANDRINGHAM 13. TAMMIKUUTA 2020
Päivä on historiallinen kuninkaalliselle perheelle.
Kuningatar kutsui pikakokouksen koolle.
Paikalla ovat prinssi Harry, prinssi William sekä prinssi Charles.
Kuka tuolla on? -Herttua.
Tarkoitus on pohtia, miten tästä jatketaan.
Aikomukseni oli ehdottaa sitä, mitä jo ehdotimme lausunnossamme.
Paikan päällä minulle annettiin viisi vaihtoehtoa.
Ykkönen oli "täysillä mukana". Vitonen oli "kokonaan ulkona".
Valitsin kokouksessa kolmosen: "puoliksi mukana, puoliksi ulkona".
Meillä olisi omat työpaikkamme, mutta tukisimme myös kuningatarta.
Hyvin äkkiä selvisi, ettei siitä ollut mahdollista edes keskustella.
Oli kamalaa istua ja kuunnella, kun veljeni huusi minulle.
Isäni sanoi asioita, jotka eivät olleet totta.
Isoäitini joutui istumaan ja sietämään sen kaiken.
On ymmärrettävä, että perheen, etenkin isoäitini näkökulmasta,
asiat hoidetaan tietyllä tavalla. Hänen tärkein tehtävänsä -
ja velvollisuutensa on palvella instituutiota.
MUUTTUVAN MAAN KULMAKIVI
Jos hänelle kerrotaan,
että jokin suunnitelma tai tekemämme asia -
tullaan näkemään hyökkäyksenä instituutiota kohtaan,
hän uskoo neuvonantajiaan.
Se oli rankkaa.
Kokouksessa ei saatu aikaan mitään selkeää suunnitelmaa.
Luulisin, että muu perhe -
todella uskoi, että tilanteessa oli kyse meistä -
ja henkilökohtaisista asioistamme -
eikä hovista ja sen suhteesta kumppaniinsa eli mediaan -
ja tuskasta, jota se suhde meille tuotti.
He näkivät, mitä halusivat nähdä.
Tulipalo!
Surullisinta kaikessa oli -
tapahtumien vaikutus minun ja veljeni väleihin.
Hän valitsi instituution. Osittain kyllä ymmärrän sen.
Se kuuluu rooliin, johon hän on syntynyt.
Hänet on kasvatettu ajattelemaan, että hänen vastuullaan -
on varmistaa instituution jatkuvuus.
EN VOI ENÄÄ TUKEA HARRYA
Veljesten välit ovat poikki.
Aina ennen he ovat kulkeneet samaa tahtia, mutta eivät enää.
Silloin julkaistiin artikkeli, jonka mukaan osasyy lähtöömme oli,
että William savusti meidät ulos.
Noustuani kokouksen jälkeen autoon -
sain kuulla minun ja veljeni nimissä julkaistusta yhteislausunnosta.
Siinä murskattiin väitteet siitä, että hän olisi savustanut meidät ulos.
Veljekset osoittivat yhtenäisyyttä julkaisemalla yhteisen lausunnon,
jonka mukaan väite oli valheellinen ja vahingollinen.
Kukaan ei ollut kysynyt minulta lupaa laittaa nimeäni sellaiseen lausuntoon.
WILLIAM JA HARRY LYTTÄÄVÄT "VAHINGOLLISEN" VÄITTEEN
Soitin M:lle ja kerroin kaiken. Hän purskahti itkuun.
Hovilta oli kestänyt neljä tuntia päättää valehdella suojellakseen veljeäni.
Mutta kolmeen vuoteen ei haluttu kertoa totuutta meidän suojelemiseksemme.
Yhtäkkiä tajusin, ettei se loppuisi koskaan.
Kaikki huhut, solvaukset ja väitteet,
jotka sekä minä että palatsi tiesimme valheiksi,
saivat levitä rauhassa.
Meille ei jäänyt enää vaihtoehtoja.
Meidän oli lähdettävä.
Iso uutinen Lontoosta.
Harry ja Meghan irtautuvat hovista.
He väistyvät kuninkaallisista tehtävistään.
Hän suojelee Meghania, koska ei voinut suojella äitiään.
Kukaan ei kestäisi sitä kiusaamista, mikä häneen kohdistuu.
Meghan haluaa ottaa elämänsä ohjat takaisin omiin käsiinsä.
HE VÄISTYVÄT PALVELUKSESTA
Harry päätti jättää taakseen sen,
minkä oli kuvitellut tulevaisuudekseen.
Meghanin oli tavallaan odotettu todistavan -
olevansa Britannian ja aviomiehensä arvoinen.
Todistaa olevansa asemansa arvoinen.
Se on paljon pyydetty keneltä tahansa.
Kansalaisten mielestä kaikki on Meghanin syytä.
Näin piirroksen, jossa olin nelinkontin.
Meghan piteli hihnaa, ja minulla oli kaulapanta.
Sen saattoi arvata,
että pariskunnan päätöksestä syytetään vain naista.
Päätöksen tein minä. Meghan ei pyytänyt lähtöä.
Minä tulin siihen johtopäätökseen. Naisviha näyttäytyi paljaimmillaan.
Paria on nimitelty lehdissä hovikarkureiksi,
ja lähtö on saanut nimen Megxit.
Termi Megxit kertoi iltapäivälehtien -
pinnallisuudesta ja epäasiallisuudesta.
Se kertoo mediasta, joka ei ole aitoa journalismia -
vaan vihalla ja skandaaleilla rahastusta.
Hän odotti tiaroita ja teekutsuja.
Manipulaatiota on ollut koko suhteen ajan.
He kääntävät perheelle selkänsä.
He saivat median kaikki vihat niskoilleen.
Kuin ovia paiskovat teinit…
Meghan tajusi, ettei hän olisikaan ohjelman tähti.
Hän ei tule yhtään vastaan. Kaikki pitää tehdä hänen tavallaan.
Tuntui kuin olisin menettänyt kaiken.
Omanarvontuntoni ja itseluottamukseni.
KÄSKI HARRYN ETSIÄ TÖITÄ
HERTTUATTAREN BRÄNDI SYYNÄ LÄHTÖÖN
KUNINGATAR PELKÄÄ, ETTEI NÄE ARCHIEN KASVAVAN
Totuus jäi klikkiotsikoiden varjoon.
HOVISTA "RAHVAAN" ROOLIIN
Ohjelman alkuun on noin kaksi minuuttia.
YSTÄVÄN ASUNTO, NEW YORK MARRASKUU 2021
Hyvää iltapäivää. Mukana ovat Renée DiResta,
Rashad Robinson ja prinssi Harry.
Harry, voisitko tuoda inhimillisen näkökulmasi asiaan.
Kuukausi sitten yritys nimeltä Bot Sentinel, joka analysoi tviittejä,
kertoi, että vain muutama Meghan ja Harry -vastainen tili -
on vastuussa suurimmasta osasta teihin kohdistuvista -
vihakommenteista Twitterissä.
Väärän tiedon leviäminen on globaali kriisi.
Kuten äsken toit esille, olen kokenut sen itse vuosien varrella.
Tiedämme, että muutama tili -
saa luoda verkossa valtavan kaaoksen ilman minkäänlaisia seurauksia.
VIHAKAMPANJAA PYÖRITTÄÄ VAIN KOURALLINEN KÄYTTÄJIÄ
Bot Sentinel on tutkinut QAnonia, Maga-liikettä -
ja koronaa sekä ilmastonmuutosta koskevaa väärää tietoa.
Emme ole ennen nähneet mitään aivan vastaavaa.
HIENO TAPA TUHOTA SUKULINJA, HARRY
MEGHAN, OLET ILKEÄ HUIJARIÄMMÄ
HARRYN OLISI PITÄNYT JÄTTÄÄ ROSKAT ULOS
Minusta mielenkiintoista oli,
että raportin mukaan kourallinen tilejä,
jotka eivät olleet pelkkiä botteja,
vaan ihmisiä, jotka toimivat verkostoituneesti,
oli vastuussa suurimmasta osasta -
pariin kohdistuneesta vihapuheesta.
Tutkimme 114 000 tviittiä.
Kävi ilmi, että 70 prosenttia vihasisällöstä -
oli peräisin 83 käyttäjätililtä, jotka tavoittivat 17 miljoonaa ihmistä.
Se ei ollut tavallista trollausta.
MEGHAN MARKLEN TAISTELU JUORULEHTIÄ JA TROLLEJA VASTAAN
Käyttäjät sopivat yhdessä -
tietyn päivän tai viikon puheenaiheen ja sen, mitä kuvia levitettäisiin.
He rekrytoivat aktiivisesti väkeä ja neuvoivat valetilien luomisessa -
ja IP-osoitteiden salaamisessa VPN:llä, jottei tilejä suljettaisi.
Hullua touhua.
Miten Meghan Markle on saanut prinssi Harryn…
Kuka tässä on uhri? -Hän erotti Harryn…
Vihasisällön levittäjät eivät olleet tyypillisiä trolleja.
He olivat keski-ikäisiä valkoisia naisia, jotka hyökkäsivät Meghanin kimppuun.
Häntä kehotettiin palaamaan USA:han tai jopa kuolemaan.
OLISI HUVITTAVAA, JOS MEGHAN KUOLISI TUNNELISSA
LAPSET PITÄISI POISTAA VALTAISTUINJONOSTA
Samantha Markle kuului ryhmään, joka levitti paljon väärää tietoa.
Samanthan tili jäädytettiin.
Me lähetimme Twitterille listan, jossa kerroimme hänen 11 muusta tilistään.
Meitä hämmensi kovasti se,
että Meghanin siskopuoli -
levitti vihasisältöä.
SAMANTHA MARKLEN ASIANAJAJAN MUKAAN MARKLEN TWITTER-TILI -
HAKKEROITIIN JA HÄNEN NIMISSÄÄN LUOTIIN VALETILEJÄ
Huolestuttavinta kaikessa on, että useat brittitoimittajat -
ovat mukana valheiden levittämisessä.
Valheen leviäminen somessa on tietenkin vaarallista.
Mutta kun luotettavina pidetyt lehdet asettuvat saman valheen taakse,
kyse on epäeettisestä vallan väärinkäytöstä.
HOVIKOMMENTAATTORIT MUKANA LOKAKAMPANJASSA
Keskeisimpien vihatilien tavoitteena on tienata toiminnallaan rahaa.
Muille mukana oleville käyttäjille kyse on vihasta. Rasismista.
SUSSEXIN HERTTUAPARI ODOTTAA INNOLLA KWANZAA-JUHLAA
ON OLEVINAAN SYRJITTY, VAIKKA ON PELKKÄ PYRKYRI
Pääasiassa kohteena oli Meghan.
Häntä verrattiin esimerkiksi apinaan.
Häntä myös solvattiin eri tavoin, kuten käyttämällä n-sanaa.
ITSEKÄS KULLANKAIVAJA
Sen tilanteen vakavuus, johon me silloin jouduimme -
ja joka on läsnä yhä,
täytyy huomioida.
Kaikkien tulisi myös ymmärtää,
että vihan siemenen istuttaminen -
voi johtaa isoihin asioihin. Vain pari päivää sitten -
selasin turvahenkilöstömme ohjekirjaa.
Sivulla, jolla puhuttiin nettivalvonnasta,
neuvottiin ilmoittamaan tietynlaisista tviiteistä heti turvallisuuspäällikölle.
Tviitin teksti oli: "Meghanin pitää kuolla.
Jonkun pitää tappaa hänet. Ehkä teen sen itse." Se oli…
Oli järkyttävää tajuta, että sellaista tosiaan kirjoitetaan.
Ihmiset lietsovat vihaa.
Minulla on lapsia. Kyse on oikeasta elämästä.
Vihakampanjan takia jotkut halusivat minun oikeasti kuolevan.
Kyse ei ollut vain juorulehtien jutuista.
Aloin pelätä tosissani.
Valvoin yöllä tarkistellen, ovatko ovet varmasti lukossa -
ja hälytysjärjestelmä päällä. Kyse oli tosielämästä.
Ovatko lapseni turvassa?
Miksi joku keksii sellaista?
Koska sattuu olemaan tylsää tai sillä saa lehtiä kaupaksi.
Tai saa tuntea itsensä paremmaksi. Meille uhka oli todellinen.
Ihmiset eivät ehkä täysin käsitä sitä.
"Kiitos tarjouksesta, käärme, mutta nautin aterian…"
Gruffalon kanssa. -"Minkä ihmeen gruffalon?"
Oliko se hyvä laulu?
Todella hyvä. Erinomainen laulu.
Soitanko sen uudestaan, äiti? -Kiitos, soita vain.
Puhutaan suoraan siitä, mikä on panoksena.
Kyseessä on symbolinen tuho.
Jos ihmiset, jotka ovat oikeudenmukaisuuden symboleja, voi tuhota,
se säikäyttää ihmiset pois julkisuudesta.
Se on merkki meille muille astua syrjään.
Kun riittävän moni ihminen lietsotaan mukaan vihapuheeseen,
kyseessä ei enää ole ei haukku haavaa tee -tyyppinen asia.
Joku voi tappaa. Uhka on todellinen.
RASISTISET PODCAST-JUONTAJAT VAATIVAT HARRYN POIKAA "LOPETETTAVAKSI"
Hengitä ulos.
Muista, että median luomat mielikuvat ovat pelkkä illuusio.
Jos yrität todistaa olevasi hyvä etkä sellainen kuin väitetään,
nappaat syötin ja ruokit petoa. Se on illuusio.
Sinun ei tarvitse todistella hyvyyttäsi. Tiedät itse, kuka olet. Te tiedätte.
Kun olette valmiita, avatkaa silmät.
Ikävä kyllä muutos vaatii usein kipeiden asioiden kohtaamista.
Jotta voimme siirtyä seuraavaan lukuun, on suljettava edellinen luku.
MAALISKUU 2020
Palasimme yhdessä Kanadasta maaliskuussa.
Se oli tavallaan jäähyväisviikko.
Kävimme tavaroita läpi.
Muistelimme asioita ja hetkiä, joita tavaroista tuli mieleen.
Uppouduimme siihen.
Saimme mahdollisuuden muistella -
koko rakkaustarinaamme.
Kuvittelimme aina Archien juoksentelemaan Frogmoren ympäristöön.
Lampeen uimaan.
Kuvittelimme tulevaisuutemme sellaiseksi. Kaikki muuttui hetkessä.
Tiesimme saavamme hengähdystauon kaikesta tuskasta, jota olimme kokeneet.
Lähteminen oli silti todella surullista.
Mietin usein sitä, että monissa parisuhteissa -
pojan rakastuessa tyttöön pojan kaverit toteavat hänen muuttuneen.
"Emme edes näe häntä enää." Siitä syytetään tyttöä.
Tytölle ollaan vihaisia, koska hän vei heidän ystävänsä.
Sama kuvio toistuu kylissä, kaupungeissa ja kuningashuoneissa.
Ei Harry olisi edes kiinnostunut minusta, ellei hän olisi jo kulkenut omaa polkuaan.
Ihmiset haluavat löytää jonkun, jota syyttää.
Asioiden muuttuminen ei aina tunnu hyvältä,
joten ikävästä tunteesta syytetään ihmistä, joka muutti asiat.
Minua pidetään syyllisenä. Silloin saa itse puhtaat paperit.
Viimeinen viikko -
oli katkeransuloinen.
Meghan ja Harry ovat yhtä hymyä. Kuninkaalliset jäähyväiset ovat käynnissä.
Meghan on Britanniassa ensi kertaa heidän tehtyään päätöksen -
astua sivuun tehtävistään.
Jäähyväisviikolla meillä oli monenlaisia tapaamisia.
Se oli hurjaa pyöristystä.
Viisi tilaisuutta viidessä päivässä.
Ennen sitä olin pukeutunut Britanniassa aina hillitysti.
En halunnut kiinnittää liikaa huomiota.
Yritin vain sulautua joukkoon.
Sillä viikolla pukeuduin värikkäästi. Päätin antaa värien leiskua.
Edustimme kahdestaan. Halusimme poistua näyttävästi.
Moni teistä on ilmaissut tukensa.
Voitte luottaa siihen, että minäkin tuen teitä.
Sen ei tarvinnut mennä niin.
Juttelimme asiasta paljon.
Iltatilaisuuksien jälkeen totesimme usein,
että olisimme voineet jatkaa sitä työtä.
Pohdin, mitä kansa ajatteli minusta luettuaan valheita kahden vuoden ajan.
Luulin kaikkien vihaavan meitä. Erehdyin.
Ihmiset olivat sydämellisiä.
Heitä suretti meidän lähtömme. Meitä suretti lähteä.
Tulen kaipaamaan kansalaisia mutta en brittilehdistöä -
enkä trolleja, joita se ruokkii.
Kaipaan tätä maata. Samoin Meghan.
KANSAINYHTEISÖN PÄIVÄ, 2020
Tämä on hoville yksi vuoden tärkeimmistä tapahtumista.
Kuningatar osallistuu jumalanpalvelukseen Charlesin ja Camillan,
Williamin ja Katen, Edwardin ja Sophien -
sekä Harryn ja Meghanin kanssa ennen heidän paluutaan Amerikkaan.
Näimme muun perheen vasta Westminster Abbeyn tilaisuudessa.
Tämä on Sussexin herttuaparin viimeinen edustustehtävä hovin jäseninä.
Meitä jännitti kohdata perhe.
Olimme kameroiden ja yleisön edessä kuin tosielämän saippuasarjassa.
Oma elämä on muiden ihmisten viihdettä.
Mitä he mahtavat miettiä osallistuessaan tähän tilaisuuteen -
kaiken tapahtuneen jälkeen?
Perhe vaikutti etäiseltä.
Se oli erikoista, sillä yleensä vaikutelma on perheelle kaikki kaikessa.
Nyt vaikutelma oli kylmä.
Ja tunnelma.
He eivät kävelleet muun perheen mukana.
Sekin kertoo asioiden muuttumisesta.
Kun miettii, miten suosittuja he ovat olleet kansan parissa,
tätä voi pitää hoville isona menetyksenä.
Samaan aikaan ei voi olla miettimättä,
eikö mitään ollut tehtävissä heidän pitämisekseen mukana.
Lähdimme Westminster Abbeystä, ja siihen se päättyi.
Minun piti kiirehtiä lentokentälle, sillä halusin kotiin Archien luokse.
Äkkiä palatsiin vaihtamaan vaatteet. -Hattu ja vihreä mekko pois.
Puin matkavaatteet ja sanoin hyvästit.
Tietenkin liikutuin.
Istuin koneessa.
Lentäjä se ei ollut, mutta joku miehistön jäsen -
tuli luokseni, polvistui käytävälle ja riisui hattunsa.
Hän totesi: "Arvostamme kaikkea, mitä teit maamme hyväksi."
Ensi kertaa minusta tuntui siltä,
että joku näki uhrauksemme.
Ei minun maatani kohtaan.
Vaan tätä maata, joka ei ollut minun.
Kanadassa yksi turvamiehistämme oli vastassa. He ovat kaikki upeita.
Romahdin itkemään hänen käsivarsilleen.
Sanoin yrittäneeni todella kovasti. Hän toisteli tietävänsä sen.
Yritin tosissani.
Kaikista vaikeinta onkin, että sekään ei riittänyt.
En vieläkään kuulu joukkoon.
Mustana brittinä eläydyin tapahtumiin väistämättä myös tunnetasolla.
Meghanin liittyessä osaksi instituutiota hänestä tuli hahmo,
joka herätti meissä suuria toiveita.
Palatsin kyvyttömyys puolustaa Meghania -
oli katastrofi etenkin ottaen huomioon,
että monarkiaa puolustetaan usein vetoamalla Kansainyhteisöön.
Kansainyhteisön väestö muodostuu pääosin mustista ja ruskeista ihmisistä.
Hovissa oli nyt nainen, joka muistutti heitä ulkoisesti.
Mutta jostain syystä -
hovi ei vain kyennyt suojelemaan häntä.
Edustamaan häntä, tukemaan häntä -
ja asettumaan hänen puolelleen kaikella arvovallallaan.
Yksi nyky-Britannian suurimmista haasteista -
on valita, mitkä symbolit ja instituutiot sitä edustavat.
Valitaanko inklusiivisuuden tie vai jatketaanko vanhaan malliin?
Kun kuninkaallisen perheen jäsenet vierailevat entisissä siirtomaissa,
Britannian hallitus joutuu kiusalliseen tilanteeseen.
PYYDÄ ANTEEKSI
Esitämme koko kuninkaalliselle perheelle pyynnön.
Menneet rikkeet on jo aika hyvittää.
JAMAIKALAISET VAATIVAT HYVITYSTÄ ORJUUDESTA
SOPHIEN JA EDWARDIN KIERTUE PERUTTU
Historiassa tulee käännekohtia,
jolloin eri suunnista tulee samankaltaista painetta.
Tästä päivästä lähtien julistan -
Barbadoksen parlamentaariseksi tasavallaksi.
Vuonna 2021 Barbados päätti luopua kuningattaresta valtionpäämiehenä.
Se lisää todennäköisyyttä sille, että muut valtiot seuraavat perässä.
Jamaikalla on esitetty uusia vaatimuksia -
julistautumisesta tasavallaksi.
Koko hovi eli perheeni, henkilökunta ja muut jäsenet -
jätti käyttämättä loistavan tilaisuuden vaimoni suhteen.
Ja kenties koko maailman suhteen.
Harry ja Meghan edustivat muutosta.
Ajatusta, että perinteisinkin instituutio voi uudistua.
Heidän lähtönsä oli unelman kuolinisku.
MAALISKUU 2020
Hei. Täällä ollaan -
tiis… keskiviikkona, jonain päivänä maaliskuuta.
Seuraavina kuukausina olemme kaikkein haavoittuvaisimpia.
Lehdistö suoltaa epäilemättä juttuja kuumeisesti.
Sussexin herttua poistuu koneesta, kuten kuvasta näette.
Moniin kysymyksiin ei ole vielä vastausta.
Onko heillä ulkomailla asuessaan oikeus turvamiehiin?
Palattuani Briteistä maaliskuun matkan jälkeen -
koko paikka oli saarrettu täysin.
Oli veneitä, autoja ajotiellä,
jotkut yrittivät ylittää aidan ja kuvata muurin yli.
En ollut koskaan aiemmin kokenut sellaista.
Näin tuon tyypin äsken. Hän katsoi, kun ajoin sisään.
M kysyi, viedäänkö meiltä turvamiehet.
Vastasin, että he eivät ikinä tekisi niin.
Meihin oli kohdistettu vihaa,
ja palatsiin oli lähetetty epäilyttäviä, meille osoitettuja paketteja.
Sanoin, ettei hovi ikinä jättäisi meitä omillemme. Mutta niin se teki.
Turvahenkilöstö lähtee maaliskuun lopussa.
Minulla on alle kolme viikkoa aikaa löytää turvamiehet perheelleni.
Olen aidosti huolissani perheeni turvallisuudesta.
Sitten jostain ilmestyi korona.
Viranomaisten mukaan tapauksia on yli 400…
Asuinpaikkamme oli paljastunut,
ja turvamiehet olivat lähdössä.
Kaikki tiesivät, missä asuimme, joten emme olleet enää turvassa.
Kanadan pääministerin Justin Trudeaun vaimo Sophie -
on saanut positiivisen koronatestituloksen.
Rajat suljettaisiin. Oli selvää, että se tapahtuisi hyvin pian.
Paikka.
Koitti hetki, jolloin huolestuin siitä,
mitä voisi tapahtua.
Siispä toimin kuten kuka tahansa isä tai aviomies. Vein perheeni muualle.
Tekstitys: Jaana Puhakainen